laion/Wikipedia-Exotic huggingface dataset:
פורד קפרי

פורד קפרי, (באנגלית: Ford Capri) היא מכונית קומפקטית בתצורת קופה, שיוצרה בבריטניה ובגרמניה בין השנים 1968–1986 מתוצרת "פורד אירופה", חברת בת של קונצרן הרכב פורד. סך הכול יוצרו כ-1,900,000 יחידות. מעצב "פורד קפרי" האמריקאי "Philip T. Clark" היה מעורב, מספר שנים לפני עיצוב הדגם, בעיצוב פורד מוסטנג. דגמי "פורד קפרי" שווקו עם מגוון רב של מנועים, בשנתיים הראשונות ליציאת הדגם נמכרו 400,000 יחידות, בשנת 1973 נמכרו 233,000 יחידות ועד סוף השנה דגם ה"פורד קפרי" הגיע ל-1,000,000 יחידות שנמכרו. דגם "פורד קפרי" שווק בישראל (קפרי 1600). תאוצת "פורד קפרי 1300" (דור ראשון) בין 0–100 קמ"ש היא 14.6 שניות. תאוצת "פורד קפרי 3000" (מנוע "V6") (דור שלישי) בין 0–100 קמ"ש היא 7.5 שניות. דור ראשון (יוצר מדצמבר 1968–1973) דור שני (יוצר בין השנים 1974–1978) דור שלישי (יוצר בין השנים 1978 – דצמבר 1986) קפרי 1300 קפרי 1600 קפרי 2000 קפרי 2300 קפרי 2800 קפרי 3000 דור ראשון – 2 דלתות דור שני, דור שלישי – 3 דלתות האצ'בק פורד קפרי דור ראשון פורד קפרי, שנת 1972, דגם "GT 3000" פורד קפרי דור ראשון פורד קפרי, שנת 1970, דור ראשון פורד קפרי דור ראשון פורד קפרי דור ראשון דגם "GT", (תצורת 2 דלתות) פורד קפרי דור ראשון – מבט לתא הנהג ולוח מחוונים פורד קפרי דור ראשון – מבט לתוך הרכב פורד קפרי דור שני, 3 דלתות, דגם "Capri II GT Heck" פורד קפרי דור שני, 3 דלתות פורד קפרי דור שני, 3 דלתות פורד קפרי דור שני, 3 דלתות פורד קפרי דור שלישי – מבט לתוך הרכב ולוח מחוונים פורד קפרי דור שלישי פורד קפרי דור שלישי פורד קפרי דור שלישי פורד קפרי דור שלישי מנוע פורד קפרי "V6" פורד קפרי, שנת 1983, דור שלישי, מנוע 2,800 פורד פורד קפרי (אוסטרליה) פורד פרוב פורד EXP מדיה וקבצים בנושא פורד קפרי בוויקישיתוף Test Drive the 1974 Ford Capri V8!, סרטון בערוץ "coldwarmotors", באתר יוטיוב (אורך: 02:45) פורד קפרי, סרטון באתר יוטיוב פורד קפרי דור ראשון מנוע V8 – נתוניים טכניים פורד קפרי דגם פורד קפרי פורד קפרי דור ראשון – היסטוריה פורד קפרי – דור ראשון נתוניים טכניים
פט קאש

פט קאש (באנגלית: Pat Cash;‏ נולד ב-27 במאי 1965) הוא טניסאי עבר אוסטרלי. אחד הטניסאים הבולטים בעולם בשנות ה-80. הוא זכה פעם אחת בטורניר גראנד סלאם לגברים. בסך הכל הוא זכה ב-18 תחרויות: 6 תחרויות יחידים ו-12 תחרויות זוגות. אביו של קאש היה שחקן פוטבול אוסטרלי. בתחילת שנות ה-80 היה קאש שחקן נוער בולט. בשנת 1982 הוא ניצח בתחרות זוגות באליפות צרפת הפתוחה, אליפות ליחידים באליפות וימבלדון ואליפות ארצות הברית הפתוחה. בסוף אותה שנה הוא עבר לטניס בוגרים, ובסוף השנה ניצח בתחרות הראשונה שלו. בשנת 1983 היה לטניסאי הצעיר ביותר שהשתתף בנבחרת גביע דייוויס של אוסטרליה. בשנת 1986 זכה עם הנבחרת בגביע בפעם השנייה. ב-1984 ו-1985 הוא הגיע לגמר תחרויות זוגות באליפות וימבלדון, אך הפסיד בגמר. בשנת 1987 הוא זכה באליפות וימבלדון, אך לא הצליח לשחזר הישג זה בהמשך. לאחר הפרישה הוא עבר לגור בלונדון. הוא עוסק באימון ופרשנות טניס בטלוויזיה. מדיה וקבצים בנושא פט קאש בוויקישיתוף אתר האינטרנט הרשמי של פט קאש פט קאש, באתר olympedia.org פט קאש, באתר ה-ATP פט קאש, באתר ה-ITF פט קאש, באתר גביע דייוויס
ארתור (סרט, 1981)

ארתור (Arthur) הוא סרט קומדיה אמריקאי משנת 1981 עם דאדלי מור, לייזה מינלי וג'ון גילגוד בתפקידים הראשיים. התסריט נכתב על ידי סטיב גורדון שגם ביים את הסרט. זה היה הסרט היחיד אותו ביים. הוא נפטר שנה לאחר מכן מהתקף לב בגיל 44. הסרט מספר על מיליונר שתיין מניו יורק הנאלץ לשאת אשה עשירה, אך מתאהב בבחורה ענייה מרובע קווינס. הסרט זכה להצלחה גדולה בקופות, והגיע למקום הרביעי ברשימת שוברי הקופות לשנת 1981. המוזיקה לסרט נכתבה על ידי ברט בכרך, כריסטופר קרוס (שגם ביצע את השיר), פיטר אלן וקרול בייר סייגר. הסרט זכה בשני פרסי אוסקר: פרס אוסקר לשחקן המשנה הטוב ביותר - ג'ון גילגוד פרס אוסקר לשיר המקורי הטוב ביותר - שיר הנושא (Best That You Can Do) כן היה הסרט מועמד לשני פרסי אוסקר: פרס אוסקר לשחקן הטוב ביותר - דדלי מור פרס אוסקר לתסריט המקורי הטוב ביותר - סטיב גורדון הסרט זכה גם בפרס גלובוס הזהב לסרט הטוב ביותר - קומדיה או מוזיקלי, פרס גלובוס הזהב לשחקן הטוב ביותר (דאדלי מור), פרס גלובוס הזהב לשחקן המשנה הטוב ביותר - סרט קולנוע (ג'ון גילגוד) ופרס גלובוס הזהב לשיר המקורי. לייזה מינלי הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי. ב-1988 הופק סרט המשך בשם Arthur 2: On the Rocks עם אותם שלושת השחקנים הראשיים. הסרט הצליח הרבה פחות. ב-2011 הופק רימייק לסרט. ארתור באק (דאדלי מור) הוא מיליונר מפונק ושתיין שמעביר את זמנו במשחק עם רכבות צעצוע ובנסיעות עם נהגו הפרטי ברחבי ניו יורק. מי שמשגיח עליו ומטפל בו כמו ילד קטן הוא משרתו האישי הובסון (ג'ון גילגוד). אביו של ארתור מודיע לו כי הוא עומד לקבל 750 מיליון דולר מכספי המשפחה בתנאי שיישא לאישה את חברתו ממעמד חברתי גבוה, סוזן ג'ונסון (ג'יל אייקנברי). ארתור נכנס לחנות גדולה במנהטן מלווה בהובסון ורואה בחורה צעירה ונאה גונבת עניבה. היא נתפסת על יש איש האחזקה אך ארתור מחלץ אותה ממעצר. היא מציגה את עצמה כלינדה מורולה (לייזה מינלי) וארתור מתאהב בה מיד ומתחיל לחזר אחריה. ארתור מתקשה לעמוד בפני לחץ משפחתו לשאת את סוזן. הובסון מרגיש באהבתו של ארתור ללינדה וחש שהוא מתחיל להתבגר. הוא מדרבן את לייזה לבוא לטקס האירוסין של ארתור וסוזן והנוכחים מבחינים באהבה שלו ללינדה. לאחר מות הובסון נערך טקס החתונה של ארתור וסוזן בכנסייה. ארתור השתוי מבחין ברגע האחרון בלינדה וזמן קצר לפני ההתייצבות לפני הכומר הוא מודיע לסוזן כי אינו מאוהב בה אלא בלינדה וכי אינו רצה להתחתן. הוא אינו חוזר מדבריו גם לאחר שאביה של סוזן מפליא בו את מכותיו. לבסוף מודיעה לו דודתו מרתה (ג'רלדין צ'פלין) כי למרות כל זאת הוא יקבל את חלקו ברכוש המשפחה בסך 750 מיליון דולר כי לא המשפחה לא תסבול שאחד מבניה ישתייך למעמד הנמוך. ארתור מודיע זו ללינדה ושניהם נכנסים למכונית המשפחה המפוארת והנהג מוביל אותם ברחובות מנהטן. "ארתור", במסד הנתונים הקולנועיים IMDb (באנגלית) "ארתור", באתר נטפליקס "ארתור", באתר AllMovie (באנגלית) "ארתור", באתר Rotten Tomatoes (באנגלית) "ארתור", באתר Box Office Mojo (באנגלית) "ארתור", באתר Metacritic (באנגלית) "ארתור", באתר אידיבי "ארתור", במסד הנתונים הקולנועיים KinoPoisk (ברוסית) קדימון לסרט ארתור, באתר יוטיוב שיר הנושא לסרט ארתור בביצוע כריסטופר קרוס, באתר יוטיוב
ג'אי ראם ת'אקור

ג'אי ראם ת'אקור (בהינדית: जयराम ठाकुर` באנגלית: Jai Ram Thakur; נולד ב-6 בינואר 1965) הוא פוליטיקאי הודי המכהן כיושב ראש האופיזיציה של מדינת הימאצ'ל פרדש שבצפון הודו ולשעבר ראש השרים מ-2017 עד 2022. הוא נבחר למנהיג מפלגת העם ההודית בהימאצ'ל פרדש ב-24 בדצמבר 2017 אחרי התבוסה של מועמד המפלגה הקודם, פרם קומאר דומאל, באספת הבחירות שנערכה בנובמבר 2017. מערכת הבחירות הראשונה שניצח בהן הייתה בשנת 1998 במחוז צ'אצ'יוט (סראג'). בבחירות לאספה המחוקקת של הימאצ'ל פרדש ב-2022 הובסה מפלגת העם ההודית, ות'אקור התפטר ממשרת ראש השרים, כשהוא מוחלף בידי סוקווינדר סינג סוקו. ת'אקור מכהן כיו"ר האופוזיציה באספה. מדיה וקבצים בנושא ג'אי ראם ת'אקור בוויקישיתוף ג'אי ראם ת'אקור מושבע לראשות ממשלת הימאצ'ל פראדש, באתר טיימס אוף אינדיה, ‏27 בדצמבר 2017 "Personal Information-Himachal Pradesh Vidhan Sabha". נבדק ב-24 בדצמבר 2017. {{cite web}}: (עזרה) "Jai Ram Thakur, the Next Chief Minister of Himachal Pradesh". נבדק ב-24 בדצמבר 2017. {{cite web}}: (עזרה) "Who is Jairam Thakur – front runner for Himachal Pradesh CM post after Prem Kumar Dhumal's shock defeat". The Financial Express (באנגלית). 2017-12-19. נבדק ב-2017-12-23. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קספר לויאס

קספר לויאס (ליטאית: Caspar Levias; 13 בפברואר 1860 – 18 בפברואר 1934) חוקר הלשון העברית והארמית. נולד בזאגר שבליטא. קיבל בנעוריו חינוך מסורתי וכן ספג אהבה לשפה העברית וספרותה. בשנת 1882 הגיע לארצות הברית ולמד בלשנות של השפות השמיות באוניברסיטת קולומביה בניו יורק ובאוניברסיטת ג'ונס הופקינס בבולטימור. לימד בהיברו יוניון קולג' בסינסינטי, ומשם התפטר (כמו יהודה לייב מאגנס ואחרים), עקב עמדותיו הציוניות להן התנגד בחריפות ראש המוסד. מאז לימד בניו יורק וניוארק במוסדות חינוך שונים ושקד על הוצאת כתביו. ערך ביחד עם אחרים את כתב העת העברי "הדרור", ופעל למען השימוש בשפה העברית המודרנית. לויאס כתב מאמרים וספרים בחקר הלשון העברית והארמית. הוא תכנן להוציא את כל אוצרות הלשון העברית בצורת מילון, ומתוך זה הספיק להוציא שתי חוברות בלבד. ספריו בנושא הדקדוק של התלמוד הבבלי והירושלמי מהווים עד היום את הבסיס המחקרי בתחום זה. בהקדמתו לספרו דקדוק הלשון הבבלית הוא כותב "את הספר הזה כתבתי בעברית לבקשת משוררנו ח.נ. ביאליק". חיבורו "לשון הרפואה" היה בידיו של ביאליק שהשתדל להוציאו לאור ולא עלה בידו. אוצר חכמת הלשון, לייפציג, 1914-1915 (2 חוברות, עם הערכים א - דחיק) דקדוק ארמית בבלית, מוסד לזיכרון אלכסנדר קאהוט, ניו יורק, תר"צ (הוצאת צילום נוספת בהוצאת מקור, ירושלים תשל"ב) דקדוק הארמית הגלילית לשפת התלמוד הירושלמי והמדרשים, בית המדרש לרבנים באמריקה, ירושלים, תשמ"ו גצל קרסל, לקסיקון הספרות העברית בדורות האחרונים, ספרית פועלים, מרחביה, כרך ב', תשכ"ז עמ' 191 אנציקלופדיה יודאיקה, כרך 11, בערכו מידע על קספר לויאס בקטלוג הספרייה הלאומית תמונתו מאוסף אברהם שבדרון בספריה הלאומית. קספר לויאס (1860-1934), דף שער בספרייה הלאומית קספר לויאס, באתר "Find a Grave" (באנגלית) "Levias, Caspar". Encyclopaedia Judaica (באנגלית). Vol. 11 (2nd ed.). 2007. ISBN 0-02-865928-7. כתבי ק' לויאס ברשת הספרים של קספר לויאס, באתר "סימניה" לויס, קספר, דקדוק ארמית בבלית, ‏נ.י., תר"צ, באתר היברובוקס פאול הויפט (אנ'), תרגום: גספר לואיס, תולדות מקורי התורה, 1895 נדפס בראשונה בכתב-העת נר המערבי: פאול הויפט (אנ'), תולדות מקורי התורה, נר המערבי, תרגום לעברית- גספר לואיס, 1 ביוני 1895 C. Levias, On the Etymology of the Term ševâ, American Journal of Philology 16, 1895, עמ' 28-37 doi: 10.2307/288120 (באנגלית)‏, JSTOR 288120
מרדכי מקס לבנשטין

מרדכי מקס לבנשטין (13 ביולי 1896 – 7 ביולי 1974) היה רופא פנימי, רופא קיבוץ בית אורן, מהרופאים הראשונים ביישוב, שעסק בריכוז שרותי הרפואה ובטיפול במעפילים בשנים שלפני קום מדינת ישראל לבנשטין נולד בפולדה, במדינת הסן, בגרמניה, ללנה ולמחנך שמואל לבנשטין שהיה מורה בבית הספר היהודי ושליח ציבור. אחיו ואחיותיו של לבנשטין: ארנסט, פרידל, פאולה, הנס, קאטה ואלזה-אסתר. לבנשטיין קיבל חינוך מסורתי-דתי. לבנשטין סיים בית ספר ריאלי בשנת 1914 ולמד גם לימודי יהדות. בין השנים 1914- 1920 למד לבנשטין רפואה ב-וירצבורג, היידלברג, ופרנקפורט בשנת 1918 נפטר אביו של לבנשטין, ממגפת השפעת שפשטה בגרמניה, והבן מקס נטל את מקום האב, ודאג לאחיו ולחמש אחיותיו. בסיום לימודיו התחתן לבנשטין עם לוטה רחל, לבית פפויפר. לאחר לימודיו, התמחה לבנשטין ברפואה פנימית, והיה רופא הקהילה בפולדה בין עיסוקיו הרפואיים של לבנשטין: ביצע ניתוחים קטנים, מיילד ומוהל. בשנת 1938 עלו בני הזוג לבנשטין, עם שלוש בנותיהם לישראל, והתיישבו בחיפה. הבן נולד בארץ ישראל. לבנשטין עבד בתחילה כרופא קלינאי ב"קופת חולים כללית" ובהמשך בקופת חולים מכבי, ב״שילוח״ וכרופא עצמאי בהמשך היה גם רופא קיבוץ בית אורן. לבנשטין היה חבר ב"הגנה". תפקידו היה לרכז את שירותי הרפואה, ולטפל במעפילים שהגיעו לנמל חיפה. בטיפוליו במעפילים, מול שלטונות המנדט הבריטי היו השלכות לגבי כמות המעפילים שהבריטים תכננו לגרש, למחנות העקורים, ולבנשטיין השתדל לגרום לכמות גדולה של מעפילים שלא יגורשו. לאחר קום המדינה, עבד לבנשטין במד"א, כרופא קלינאי, כולל תפקידי הדרכה. בשנות החמישים של המאה העשרים היה לבנשטין רופא של לשכת הגיוס של צה"ל. לבנשטין טיפל בחולים ערבים ולכן למד לדבר בערבית. במלחמת ששת הימים עסק לבנשטין בהכנת שרותי מד"א בחירום. בין עיסוקיו של לבנשטין, טיפול בנפגעי הנאצים. לבנשטין נפטר ב-7 ביולי 1974. השאיר 3 בנות ובן. אשתו רחל הייתה בת דודה של הסופר יהודה עמיחי. יונה חצור היה אחיין חורג של לבנשטין, אמו נפטרה כשהיה תינוק ואביו נישא בשנית לאחותו של לבנשטין, כל חייו חצור התייחס אליה כאל אמו. לאחר ליל הבדולח החליט חצור לברוח מגרמניה, ועלה לארץ ישראל, השתקע בחיפה, שם המתין לו לבנשטין. בית סבו וסבתו היה לו לבית. נכדותיו: מדענית המחשב פרופ' חוה זיגלמן והאונקולוגית ד"ר נאוה זיגלמן-דניאלי, מנהלת תחום האונקולוגיה בקופת חולים מכבי. שמואל לבנשטין geni רופאיה של ארץ ישראל 1799-1948, נסים ויעל לוי, בהוצאת איתי בחור, מהדורה שנייה, מרץ 2012, עמוד 253 דיפלומה ד"ר לרפואה מאוניברסיטת פרנקפורט - מרדכי מקס לבנשטין פולדה, משפחת לבנשטין אנציקלופדיה יהודית רישיון לעסוק ברפואה - ד"ר מרדכי מקס לבנשטין, מ.ר. 631
טאו בירכתי הספינה

τ בירכתי הספינה הוא כוכב בולט בקבוצת הכוכבים ירכתי הספינה עם בהירות נראית מדרגה 2.93. הכוכב נמצא בקצה הדרומי של הקבוצה, על הגבול עם קבוצת שדרית, כ-4.5 מעלה מצפון-מזרח לקאנופוס, במרחק של כ-180 שנות אור ממערכת השמש. τ בירכתי הספינה הוא ענק כתום מסוג ספקטרלי K1 III, מסתו כ-3.2 ממסות שמש, רדיוסו גדול פי 27 מרדיוס השמש, טמפרטורת פניו קרובה ל-4,500 קלווין והוא מאיר בעוצמה של פי 180 מעוצמת ההארה של השמש באור נראה, אך חלק ניכר של קרינתו הוא בתחום התת-אדום כך שעוצמת הארתו הכוללת היא פי 280 מעוצמת ההארה של השמש. גילו של הכוכב כחצי מיליארד שנים והוא סיים כבר להתיך מימן להליום והוא נמצא בשלב היתוך ההליום ליסודות כבדים יותר. כשיאזל ההליום הוא צפוי להפוך לננס לבן. שינויים מחזורים במהירות הרדיאלית של הכוכב מצביעים על קיומו של בן זוג עמום שלא ניתן לצפות בו ישירות ולא ידוע דבר על תכונותיו. בני הזוג מקיפים זה את זה במסלול כמעט מעגלי בזמן הקפה של 2 שנים ו-335 ימים. מכיוון שלא ידועה נטיית מישור הסיבוב ביחס לקו הראייה אל הכוכב, לא ניתן לחשב את מסתו של בן הזוג או את המרחק ביניהם, אך המרחק הזוויתי ביניהם מוערך ב-0.033 שניות קשת, ששקול ללפחות 1.8 יחידות אסטרונומיות. τ בירכתי הספינה באתר של ג'ים קלר טאו בירכתי הספינה, בבסיס הנתונים SIMBAD לגרמי שמיים אסטרונומיים SIMBAD:τ Puppis A. Richichi, I. Percheron & M. Khristoforova: CHARM2: An updated Catalog of High Angular Resolution Measurements, Astronomy & Astrophysics, vol. 431, p. 773 (2005) במקור נתון קוטר זוויתי באלפיות של שניות קשת. מעבר לרדיוסי שמש על ידי המרה לרדיאנים, הכפלה במרחק וחלוקה בפעמיים רדיוס השמש R. E. Luck: Abundances in the Local Region. I. G and K Giants, The Astronomical Journal, Vol. 150, Iss. 3, article id. 88, (2015) J. R. De Medeiros, J. R. P. Da Silva & M. R. G. Maia: The Rotation of Binary Systems with evolved Components, The Astrophysical Journal, Vol. 578, Iss. 2, p. 945 (2002) H. A. McAlister: Spectroscopic binaries as a source for astrometric and speckle interferometric studies, Publications of the Astronomical Society of the Pacific, Vol. 88, p. 319 (1976)
הליכוד-גשר-צומת

הליכוד-גשר-צומת הייתה רשימה מאוחדת למפלגות הליכוד, גשר, וצומת שהוקמה לקראת הבחירות לכנסת ה-14 (1996). הרשימה הוקמה כחלק ממאמציו של בנימין נתניהו לאחד את גוש הימין מאחוריו נוכח הבחירות הקרבות, ולמנוע מרפאל איתן ודוד לוי להתמודד בבחירות האישיות לראשות הממשלה שהתקיימו אז לראשונה. במסגרת הסכם האיחוד, שוריינו שבעה מקומות לצומת ושבעה לגשר ברשימה המשותפת. הסכם האיחוד זכה לרוב גדול במרכז הליכוד, למרות שהבטיח לאנשי גשר וצומת הרבה יותר מקומות ברשימה משהם קיבלו בסקרים. בולט בהתנגדותו להסכם היה זאב בנימין בגין אשר נאם נגד ההסכם תוך שהוא לועג לדרישת דוד לוי לקבל את תיק החוץ, למרות שמצע מפלגתו היה חברתי. בבחירות עצמן זכתה הרשימה ל-32 מנדטים, מתוכם 22 לליכוד, 5 לגשר, ו-5 לצומת. אמנם מפלגת העבודה בהנהגתו של שמעון פרס זכתה ל-34 מנדטים, אך נתניהו נבחר לכהן כראש הממשלה עקב זכייתו בבחירות האישיות ברוב דחוק של 50.5% מהקולות, לעומת 49.5% לפרס. במהלך כהונת הכנסת, הסתמן שיתוף פעולה יציב בין הליכוד לבין צומת. אולם עם הזמן נוצרו בקיעים בין דוד לוי, הרוח החיה מאחורי גשר, לבנימין נתניהו. לוי פרש מהממשלה ב-6 בינואר 1998 ברעש גדול לאחר שטען שנתניהו לא משלב אותו מספיק במהלכים המדיניים וגשר התנדנדה בין הקואליציה לאופוזיציה. ב-23 בפברואר 1999 התרחש פילוג בסיעה. שלושה מנציגי גשר דוד לוי, מקסים לוי, ויהודה לנקרי עזבו את הסיעה המאוחדת והקימו את סיעת גשר. חברי הכנסת בני בגין ודוד ראם מהליכוד יחדיו עם מיכאל קליינר מגשר פרשו והקימו את סיעת חרות. יצחק מרדכי ודן מרידור מהליכוד, דוד מגן מגשר, ואליעזר זנדברג מצומת פרשו והקימו במשותף עם חגי מרום וניסים זווילי מהעבודה את סיעת ישראל במרכז (מפלגת המרכז). הליכוד וצומת המשיכו לכהן במשך זמן קצר כסיעה משותפת, עד שב-4 במרץ 1999 פרשה גם צומת מן האיחוד, והסיעה התפלגה סופית. בבחירות לכנסת ה-15 התמודדה כל אחת מהמפלגות בנפרד. הליכוד ספג מפלה קשה כשזכה ב-19 מנדטים בלבד (ואולם למעשה שמר על כוחו, שכן זהו מספר המושבים שנותרו לסיעה ערב הבחירות בעקבות הפילוג). מפלגת המרכז זכתה ל-6 מנדטים. גשר, שעברה מגוש הימין לגוש השמאל, זכתה לשני מנדטים במסגרת ישראל אחת. חרות זכתה למנדט אחד במסגרת האיחוד הלאומי, ואילו צומת שהתמודדה עצמאית לא עברה את אחוז החסימה ונותרה ללא ייצוג פרלמנטרי לראשונה מאז הכנסת ה-11. הליכוד-גשר-צומת, באתר הכנסת נדב שרגאי, בגין: שובו של הנסיך ששנא פוליטיקה, באתר הארץ, 2 בנובמבר 2008
מנזר דנילוב

מנזר דנילוב (ברוסית: Данилов монастырь) הוא המנזר העתיק ביותר במוסקבה. משמש כמושבו של פטריארך מוסקבה ורוס כולה. המנזר הוקם בשנת 1282 ושימש שנים רבות כאמצעי הגנה על העיר מפני פלישת אויבים. תהפוכות רבות עברו על המנזר לאורך השנים ופעמים רבות הוא שימש מקום מקלט לנרדפים שונים (ילדים, כמרים, סופרים). כיום הוא משמש כאתר דתי לכל דבר. את המנזר קל לזהות לפי צבעיו: הוא צבוע כולו בלבן וכיפתו צבועה בירוק. מדיה וקבצים בנושא מנזר דנילוב בוויקישיתוף אתר האינטרנט הרשמי של מנזר דנילוב
רקם (עיר)

רקם היא עיר קדומה שמוזכרת במקורות יהודיים שונים, ונמצאה בקצה ארץ ישראל. בתרגום אונקלוס רקם הוא תרגום שמה של קדש בכל הופעותיה (גם קדש מדבר צין וגם קדש ברנע). במשנה, רקם מופיעה בתור גבולה המזרחי של ארץ ישראל: רבי יהודה אומר: מרקם למזרח ורקם כמזרח, מאשקלון לדרום ואשקלון כדרום, מעכו לצפון ועכו כצפון. רבי מאיר אומר: עכו כארץ ישראל לגיטין. — מסכת גיטין, פרק א משנה ב לפי יוסף בן מתתיהו, רקם היא פטרה, והעיר נקראה על שמו של האיש רקם התנ"כי, שהיה אחד מחמשת מלכי מדין. ורקם (מלך מדין), אשר שמו היה כשם העיר, המרכז והבירה של כל ערב, אשר עדיין נקראת על ידי האומה הערבית בשם א-רקם על שם המלך שבנה אותה. אבל היוונים כינוה פטרה. — קדמוניות ספר 4 פרק 7 אולם, יש חוקרים מודרניים שמזהים את העיר רקם עם אתר יותר צפוני, ליד העיר עמאן של היום. Biblical researches in Palestine, Edward Robinson, vol.2, p.653, 1841. ראו גם כאן.
בוב קרומפטון

רוברט קרומפטון (באנגלית: Robert Crompton; 26 בספטמבר 1879 - 16 במרץ 1941) היה כדורגלן ומאמן אנגלי ששיחק בעמדת המגן הימני. קרומפטון שיחק לאורך כל הקריירה המקצועית בבלקברן רוברס מעיר הולדתו (למעט השאלה לבלקפול במהלך מלחמת העולם הראשונה). קרומפטון הוביל את קבוצתו כקפטן לזכייה בשתי אליפויות אנגליה. בנוסף, ערך 41 הופעות במדי נבחרת אנגליה, והחזיק בשיא ההופעות בנבחרת קרוב לארבעים שנים מאז הופעתו האחרונה. כמאמן, הוביל קרומפטון את בלקברן רוברס בשתי קדנציות שונות, וזכה עמה בגביע ה-FA. בשנת 2015 נכנס להיכל התהילה של הכדורגל האנגלי. קרומפטון, יליד העיר בלקברן, החל את הקריירה במדי בלקברן רוברס מעיר הולדתו בשנת 1896. בתחילת דרכו שיחק כבלם, אך הצטיין כשעבר לעמדת המגן הימני. כדורגלן העבר צ'ארלי באקן, שהיה שחקן פעיל בתקופת קריירת המשחק של קרומפטון, תיאר אותו כמגן הימני הטוב ביותר בדורו. בשנת 1900, כשהיה בן 22 בלבד, כבר קיבל את סרט הקפטן של המועדון. בין 1896 ל-1920 ערך קרומפטון 530 הופעות במדי בלקברן רוברס, וכיום הוא ממוקם שלישי בטבלת ההופעות במועדון בכל הזמנים. בעונת 1911/1912 הוביל קרומפטון את קבוצתו כקפטן לזכייה באליפות אנגליה הראשונה בתולדותיה, ושנתיים לאחר מכן שחזר עמה את ההישג. בעונת 1915/1916 הושאל לבלקפול לכבוד משחקיה בליגות האזוריות שארגנה הפוטבול ליג עקב מלחמת העולם הראשונה. עם הגעתו התמנה לקפטן המועדון. קרומפטון פרש ממשחק פעיל ב-1920, בגיל 41. קרומפטון ערך את הופעת הבכורה שלו במדי אנגליה ב-3 במרץ 1902, בשוויון 0-0 מול ויילס במסגרת אליפות הבית הבריטית. שנה אחר כך, בהופעתו החמישית במדי אנגליה, כבר עלה לראשונה עם סרט קפטן הנבחרת. החל משנת 1910 היה לקפטן הקבוע של הנבחרת, ובסך הכול שימש כקפטן ב-21 מתוך 41 הופעותיו. משחקו האחרון של קרומפטון במדי אנגליה היה במסגרת אליפות הבית הבריטית, בהפסד 3-1 לסקוטלנד ב-14 באפריל 1914. 41 ההופעות של קרומפטון בנבחרת נותרו כשיא ההופעות במשך 38 שנים מאז משחקו האחרון, עד שבילי רייט עקף אותו ב-1952. בשנת 1921, סמוך לפרישתו ממשחק, הצטרף קרומפטון כחבר הנהלה בבלקברן רוברס. בשנת 1926 החל במקביל לשמש כמאמן הקבוצה. בעונת 1927/1928 הוביל אותה לזכייה בגביע ה-FA לראשונה מזה 37 שנים, אחרי ניצחון 3-1 בגמר על האדרספילד טאון. קרומפטון רצה להפוך את בלקברן לכוח משמעותי בצמרת הכדורגל האנגלי, ולשם כך רצה לאמץ סגנון משחק מהיר והתקפי יותר. הוא נתקל בבעיה עקב ריבוי השחקנים הוותיקים בסגל, שהתמרד כנגדו על השינוי הטקטי, עד שבפברואר 1931 פוטר קרומפטון מתפקידו כמאמן בלקברן הן מתפקידו בהנהלת הקבוצה. בעונת 1935/1936 הדריך את בורנמות' מהליגה השלישית, למשך עונה אחת בלבד. באותה עונה בדיוק ירדה בלקברן רוברס לליגת המשנה. כאשר היא על סף ירידה לליגה השלישית, ובלחץ האוהדים, הושב קרומפטון לתפקיד מאמן בלקברן רוברס ב-1938, והציל אותה מירידה. בעונת 1938/1939 כבר הוביל קרומפטון את קבוצתו לאליפות ליגת המשנה ולחזרה לליגה הבכירה. ב-16 במרץ 1941 נפטר קרומפטון כתוצאה מהתקף לב. הוא הלך לעולמו זמן קצר לאחר שבלקברן, אותה עוד אימן באותו הזמן, ניצחה 3-2 את ברנלי. בשנת 2015 נבחר להיכנס להיכל התהילה של הכדורגל האנגלי. בלקברן רוברס אליפות אנגליה (2): 1911/1912, 1913/1914 בלקברן רוברס גביע ה-FA‏: 1927/1928 בוב קרומפטון, באתר Transfermarkt בוב קרומפטון, באתר WorldFootball.net בוב קרומפטון, באתר National Football Teams בוב קרומפטון, באתר FootballDatabase.eu פרופיל המאמן, באתר Transfermarkt פרופיל באתר EnglandStats
יחסי גרמניה–קוסובו

יחסי גרמניה–קוסובו הם יחסי החוץ בין גרמניה לבין קוסובו. קוסובו הכריזה על עצמאותה מסרביה ב-17 בפברואר 2008, וגרמניה הכירה בה ב-20 בפברואר אותה שנה. גרמניה היא התורמת השנייה בגודלה לקוסובו אחרי ארצות הברית. ב-19 בנובמבר 2008 שלושה סוכנים של בונדסנכרייכטנדינסט נעצרו בקוסובו, והואשמו במעורבות בפיצוץ חמישה ימים קודם לכן. התקשורת הגרמנית העריכה כי המעצר הזה נועד להוות סוג של עונש ל-BND, אשר בשנת 2005 העריך כי ראש הממשלה האשים טאצ'י היה מעורב ברשת המאפיה הקוסובו-אלבנית. למרות שמשטרת קוסובו טענה כי יש בידה וידאו וראיות להוכיח את מעורבותם של שלושת הסוכנים (אשר מעולם לא הוצגו לציבור), הם שוחררו ב-28 בנובמבר 2008. קבוצה לא ידועה בשם צבא הרפובליקה של קוסובו נטל אחריות על הפיגוע. גרמניה השתתפו בהפצצות יוגוסלביה בשנת 1999, אשר הביאה להקמת כוח האו"ם בקוסובו, ובסופו של דבר לעצמאותה. לגרמניה יש כיום 2,350 חיילים המשרתים בקוסובו כשומרי שלום כחלק מכוח קוסובו של נאט"ו, לעומת 8,500 חיילים גרמנים שהיו בתחילה. גרמניה שלחה 600 חיילים לשרת בקוסובו כחלק מEULEX; המהווה כוח שיטור אזרחי של האיחוד האירופי בקוסובו. גרמניה מחזיקה בקוסובו שגרירות בפרישטינה. מאידך, קוסובו מחזיקה בגרמניה שגרירות בברלין ו-2 קונסוליות בפרנקפורט ושטוטגרט. יחסי החוץ של גרמניה יחסי החוץ של קוסובו מדיה וקבצים בנושא יחסי גרמניה–קוסובו בוויקישיתוף "Germany recognises Kosovo". German Federal Government. אורכב מ-המקור ב-2011-09-26. "Archived copy". אורכב מ-המקור ב-2009-08-05. נבדק ב-2009-05-04. {{cite web}}: (עזרה) "Germans held in Kosovo over blast". BBC News. 23 בנובמבר 2008. נבדק ב-3 במאי 2010. {{cite news}}: (עזרה) SPIEGEL ONLINE, Hamburg, Germany (1 בדצמבר 2008). "Covert Cock-Up: Germany's Failed Spy Mission in Kosovo". SPIEGEL ONLINE. {{cite web}}: (עזרה) SPIEGEL ONLINE, Hamburg, Germany (25 בנובמבר 2008). "German Spy Scandal: Kosovo Claims to Have Video of 'Terrorism'". SPIEGEL ONLINE. {{cite web}}: (עזרה) "Three German Spies Await Release At Kosovo Airport". RadioFreeEurope/RadioLiberty. אורכב מ-המקור ב-2008-12-04. "Kosovo Force (KFOR)" www.nato.int Link accessed 21-07-09 "British troops arrive in Kosovo"ukpress.google.com 24 May 2008 Link accessed 24/05/08 (אורכב 26.05.2008 בארכיון Wayback Machine) אתר על יחסי מדינות
פורד מודל 91

פורד מודל 91 (באנגלית: Ford Model 91) היא מכונית משפחתית גדולה מתוצרת יצרנית הרכב "פורד בריטניה" חברת בת של קונצרן פורד בשנת 1939. דגם "פורד מודל 91" הורכב על ידי "Ford-Vairogs" בלטביה, והיה קרוי Ford-Vairogs V8 De Luxe. סלון - 4 מושבים קבריולה - 2 דלתות סטיישן - 5 מושבים טנדר דגם Ford-Vairogs V8 De Luxe דגם Ford-Vairogs V8 De Luxe דגם Ford-Vairogs V8 De Luxe דגם טנדר Ford-Vairogs מודל 91c פורד מדיה וקבצים בנושא פורד מודל 91 בוויקישיתוף פורד "vairogs-v8-de-luxe" - תמונה (ants-in-pants.com/blog/riga-motor-museum) The 1939 Ford Model 91A and 922A Automobiles, American Automobiles 1939 Ford DeLuxe V8 Model 91A, באתר conceptcarz - פורד מודל 91 - תיאור ותמונות פורד מודל 91restoreyourford
יחסי בוסניה והרצגובינה – גרמניה

יחסי בוסניה והרצגובינה–גרמניה הם יחסי החוץ בין בוסניה והרצגובינה לבין גרמניה. שתי המדינות כוננו יחסים דיפלומטיים ב-15 בינואר 1992. בסוף המאה ה-13 או בתחילת המאה ה-14, כורים גרמנים, המכונים "סקסונים" (סאסי), הגיעו מהונגריה לבוסניה. בשנת 1878 סופחה בוסניה לאוסטרו-הונגריה, אשר הייתה בברית עם הקיסרות הגרמנית במהלך מלחמת העולם הראשונה הייתה בוסניה חלק ממעצמות המרכז, ולאחר תבוסת אוסטריה ופירוק האימפריה בשנת 1918, הצטרפה בוסניה למדינת הסלובנים, הקרואטים והסרבים, אשר הצטרפה בשנת 1919 לממלכת הסרבים, קרואטים והסלובנים. בשנת 1941 גרמניה הנאצית כבשה את יוגוסלביה. והקימה את ממשלת הבובות המדינה העצמאית של קרואטיה (NDH), שכללה אף את בוסניה והרצגובינה. הרבה חיילים גרמנים מהוורמאכט נפרסו בכל רחבי בוסניה, ובמהלך 1942 ו-1943 הגיעו כוחות נוספים מגרמניה, בגלל עלייה במספר ההתקפות על הנאצים על ידי הפרטיזנים היוגוסלבים שהיו בהנהגת יוסיפ ברוז טיטו. לאחר המלחמה הפכה בוסניה והרצגובינה לחלק מיוגוסלביה הסוציאליסטית, והייתה חלק ממנה עד לשנת 1991. במסגרת נפילת הקומוניזם במזרח אירופה החלה יוגוסלביה להתפורר. גרמניה הכירה בעצמאותה של בוסניה והרצגובינה ב-6 באפריל 1992, וכוננה עמה יחסים דיפלומטיים בנובמבר אותה שנה. במהלך מלחמת בוסניה גרמניה טיפלה במרבית הפליטים הבוסנים, וניסתה באמצעות קבוצת התיאום הבינלאומי להביא לסיום המלחמה, והייתה מעורבת בהשגת הסכם דייטון. מאז המלחמה, גרמניה מסייעת בדרכים רבות ושונות עבור בוסניה והרצגובינה, ואף מסייעת לה בהצטרפות לאיחוד האירופי. גרמניה מחזיקה בבוסניה והרצגובינה שגרירות בסרייבו. מאידך, בוסניה והרצגובינה מחזיקה בגרמניה שגרירות בברלין ו-4 קונסוליות בפרנקפורט, בלייפציג, במינכן ובשטוטגרט. מדיה וקבצים בנושא יחסי בוסניה והרצגובינה – גרמניה בוויקישיתוף משרד החוץ הגרמני על היחסים עם בוסניה והרצגובינה אתר על יחסי מדינות